# Castellers de Sabadell

Els Castellers de Sabadell, coneguts com a Saballuts, són una colla castellera de Sabadell fundada el 1994. El color de les seves camises és el verd. L'entitat forma part de la Federació Sabadell Cultura, la qual engloba a 12 de les entitats de cultura popular que hi ha a la ciutat. Els castells més importants assolits per la colla són el 3 de 9 amb folre, el 4 de 9 amb folre, el 5 de 8, el 2 de 8 amb folre i el 7 de 8.
El fet casteller ha estat present a la ciutat de Sabadell des de mitjan segle xx, i se'n té referències durant les festes majors. No obstant això, és a partir del 1994 que la ciutat té una colla pròpia. Durant els dos anys següents a la fundació de la colla, entre el 1995 i 1996 els Castellers de Sabadell fan una progressió impressionant amb la consecució de castells de 7 i de la gamma alta de 7, fins a carregar en dues ocasions el 4 de 8 els anys 1996 i 1997. És després, entre els anys 1997 i 2004, que la colla entra en un període d'estancament i de no creixement.
Des del 2005 i fins al 2009 la colla va anar progressant i es tornà a consolidar com a colla de la gamma alta de 7. A partir del 2010, any en què descarregaren el seu primer castell de 8, un cop consolidats els castells d'aquest nivell es comença a treballar els 9 pisos el 2013 on s'intenta per primer cop el 3 de 9 amb folre a Festa Major de Sabadell i a la XX Diada dels Saballuts i finalment a la XXI Diada dels Saballuts, el 26 d'octubre del 2014 es descarrega el primer 3 de 9 amb folre de la seva història. Actualment els Castellers de Sabadell se situa entre les millors colles del món casteller. El 15 de novembre de 2015, a la diada dels Castellers de Barcelona, van fer la seva millor actuació fins al moment amb el 3 de 9 amb folre, el 4 de 9 amb folre i el 7 de 8.

## Història
### Inicis

La colla dels Castellers de Sabadell es va fundar el juny del 1994. Llavors, al Vallès Occidental només hi havia tres colles: els Minyons de Terrassa (1979) i els Castellers de Terrassa (1980) i els Castellers de Montcada i Reixac (1991). Així doncs, es tracta de la tercera colla de la comarca i d'una de les primeres colles nascudes del "boom de la dècada del 1990", període en què es crearen quaranta noves formacions en deu anys, va créixer la projecció social i mediàtica del fet casteller i augmentà la consecució de registres.
El juny del 1994 van començar els primers assajos, que es feien al pavelló cobert de l'Escola Joanot Alisanda, situada al carrer de Sallarès i Pla, 160, al barri Centre de la ciutat. Tres mesos més tard, el 4 de setembre, van fer la primera presentació pública en acabar la diada de la Festa Major de Sabadell, que comptà amb la participació dels Minyons de Terrassa i dels Castellers de Barcelona. Van alçar-hi un pilar de 3 simbòlic per a donar a conèixer la nova formació local, la qual va aixecar força expectació. Així, la primera actuació oficial fou el 13 de novembre d'aquell any a la plaça de Sant Roc, en la que va ser la I Diada dels Saballuts, i acompanyats dels Minyons de Terrassa i els Castellers de Montcada i Reixac com a padrins. En aquella actuació s'hi van descarregar els primers castells: pilar de 3 caminat, 3 de 6, 4 de 6, 2 de 5 i vano de 4. Durant les poques setmanes restants de la temporada van fer quatre actuacions més en què van descarregar dos nous castells: el 4 de 6 amb l'agulla i el 5 de 6.
Va ser la colla amb la progressió més ràpida fins a carregar el seu primer 4 de 8 (setembre de 1996) fet que els va condicionar fins al 2010, ja que suposava el mateix sostre casteller (només igualat el setembre de 1997) i. Altres castells importants que han realitzat han estat descarregar el 2 de 7 (la primera el novembre del 2005) i descarregar el 3 de 7 aixecat per sota (el primer, l'octubre del 2000).
El juny del 2006 van participar en la primera edició de Sabadell, festa i tradició, una trobada que reuneix diverses entitats de cultura popular sabadellenques i que és organitzada per l'Ajuntament de la ciutat i la Federació Sabadell Cultura cada any.

### Colla de vuit

El 13 de juny del 2010, els Castellers de Sabadell van descarregar el seu primer 4 de 8, fet que suposava el seu millor castell fins al moment. El 5 de setembre, gairebé tres mesos després, van carregar per primera vegada el 3 de 8 en la seva diada de Festa Major; aquest mateix castell aconseguirien descarregar-lo per la seva diada el 23 d'octubre del mateix any en la XVII Diada dels Saballuts, i completaven així la millor actuació de la seva història fins al moment: 4 de 8, 3 de 8, 2 de 7, vano de 5 i pilar de 5 al balcó.
El 12 de maig del 2011 van rebre la Medalla d'Honor de Sabadell per part de l'Ajuntament per "la consecució de la fita castellera anomenada 'la clàssica de vuit' durant la temporada del 2010". El 4 de setembre del 2011 van fer la millor actuació de la seva història en descarregar el 3 de 8, el 4 de 8 i arrodonint la diada amb el seu primer 2 de 8 amb folre carregat. L'11 d'octubre del 2011, després de mesos de fer proves de pilar de 5 net i pilar de 6, van carregar i descarregar a la xarxa de seguretat el primer pilar de 6 durant un assaig al seu local. El primer intent d'aquest pilar es va portar a plaça l'endemà –el dia 12– a l'actuació de la Festa Major de Caldes de Montbui, castell que finalment no es va carregar i va quedar en un intent desmuntat. El 23 d'octubre, en la XVIII Diada dels Saballuts la colla aconseguí la seva millor actuació de la història fins al moment en carregar el seu primer pilar de 6, el segon 2 de 8 amb folre i descarregar el 3 de 8 i el 4 de 8.
El 9 de setembre del 2012 en la Festa Major de Sabadell van assolir la millor actuació fins al moment. Van descarregar el vuitè 3 de 8 de la temporada i el primer 5 de 8 i 2 de 8 amb folre descarregats per primera vegada. A més van acabar l'actuació carregant el pilar de 6. El 5 d'octubre de 2014, al XXV Concurs de Castells de Tarragona, van fer la seva millor actuació fins al moment amb el 2 de 8 amb folre, el 5 de 8, i el primer 3 de 9 amb folre carregat.

### Millors actuacions

La millor actuació dels Castellers de Sabadell és la de la Festa Major de Sabadell, el 3 de setembre del 2017. L'actuació completa va ser: 3 de 9 amb folre, el 4 de 9 amb folre i la torre de 8 amb folre, el que es coneix com a "Clàssica de 9".
La taula a continuació mostra les millors actuacions de la colla ordenades segons la taula de puntuacions del concurs del 2016. Els castells, però, apareixen disposats per l'ordre de l'actuació i no per puntuació. La puntuació de les actuacions només compta les tres millors construccions, que es ressalten en negreta.
| Actuació | Punts | Data | Diada | Plaça | Població |
| 3de9f, 4de9f, 2d8f | 2830 | 3 de setembre de 2017 | Festa Major de Sabadell | Plaça Sant Roc | Sabadell |
| 3de9f, 4de9f, 7de8 | 2800 | 15 d'octubre de 2017 | XXIII Diada dels Saballuts | Plaça Sant Roc | Sabadell |
| 3de9f, 4de9f, 7de8 | 2800 | 15 de novembre de 2015 | Festa Major del Clot | Plaça Valentí Almirall | Barcelona |
| 5 ! 2de8f, 3de9f, 5de8 | 2510 | 13 de novembre de 2016 | Festa Major del Clot | Plaça Valentí Almirall | Barcelona |
| 5 ! 2de8f, 3de9f, 5de8 | 2510 | 16 de novembre de 2014 | Festa Major del Clot | Plaça Valentí Almirall | Barcelona |
| 5 ! 2de8f, 3de9f, 5de8 | 2510 | 2014-10-26 !26 d'octubre de 2014 | XXI Diada dels Saballuts | Plaça Sant Roc | Sabadell |

## Local

El local d'assaig i social de la colla és al carrer dels Emprius, núm. 13, al barri de Covadonga.
Hi ha dues plaques commemoratives dels castells fets pels Castellers de Sabadell.

## Apadrinaments

Els Castellers de Sabadell tenen dos padrins i tres colles apadrinades.

### Padrins

* Castellers de Montcada i Reixac
* Minyons de Terrassa

### Colles apadrinades

* Xerrics d'Olot (12 de maig de 2002, a la plaça Major d'Olot)
* Castellers de Berga (7 de juliol de 2012, a la plaça de Sant Pere de Berga)
* Castellers de Castellar del Vallès (27 d'abril de 2014, a la plaça del Mirador de Castellar del Vallès)

## Referències

* 1 2 «Castellers de Sabadell». [Consulta: 30 març 2016].
* ↑ «Uns Castellers de Sabadell brillants s'apunten la millor actuació del seu historial», 16-11-2015. [Consulta: 4 setembre 2017].
* ↑ Armilla, Jordina «La millor diada de cada colla». Castells, 15-12-2015 [Consulta: 29 març 2016].
* ↑ «Núria Benítez substitueix Michel Dambrink i serà la presidenta del vinté aniversari dels Saballuts:». Arxivat de l'original el 2014-03-20. [Consulta: 20 març 2014].
* ↑ «L'Ajuntament cedeix un local als Castellers de Sabadell». Ajuntament de Sabadell, 07-02-2012. [Consulta: 12 juny 2012].
* ↑ «Castellers de Montcada i Reixac» (en catala). Arxivat de l'original el 2020-08-05. [Consulta: 2 maig 2016].
* ↑ «Quan tot va canviar». Castells, núm. 42, gener-abril 2012, pp. 16-19 [Consulta: 12 juny 2012].
* 1 2 3 «Saballuts, breu ressenya històrica». Castellers de Sabadell. Arxivat de l'original el 2011-09-19. [Consulta: 16 setembre 2011].
* ↑ «Base de dades (BDCJ)». Coordinadora de Colles Castelleres de Catalunya, 1994. [Consulta: 12 juny 2012].
* ↑ «Neix un nou espai sobre la tradició i les festes populars». Sabadell a prop, núm. 47, juliol-agost 2006, p. 9. Arxivat de l'original el 2014-10-06 [Consulta: 4 març 2013]. Arxivat 2014-10-06 a Wayback Machine. PDF
* ↑ «A Sabadell amb el carro gros». Lamalla.cat, 14-06-2010. [Consulta: 15 gener 2012].
* ↑ «Resultats de les actuacions castelleres del mes de setembre del 2010». Lamalla.cat, 01-09-2010. Arxivat de l'original el 2010-10-06. [Consulta: 13 setembre 2011].
* ↑ «La millor Festa Major: 4/8, 3/8c, 5/7, v5». Castellers de Sabadell, 05-09-2010. Arxivat de l'original el 2014-10-06. [Consulta: 13 setembre 2011].
* ↑ «La millor Festa Major: 4/8, 3/8c, 5/7, v5». Castellers de Sabadell, 05-09-2010. Arxivat de l'original el 2014-10-06. [Consulta: 13 setembre 2011].
* ↑ «Sabadell homenatja onze entitats i persones amb el lliurament de les Medalles d'Honor 2011». Ràdio Sabadell, 12-05-2011. Arxivat de l'original el 2014-10-06. [Consulta: 11 juny 2012].
* ↑ Ajuntament Ple. Ajuntament de Sabadell, 01-03-2011, p. 15 [Consulta: 11 juny 2012]. PDF
* ↑ «Sabadell. Diada de Festa Major». Webcasteller, 04-09-2011. Arxivat de l'original el 2012-06-09. [Consulta: 23 setembre 2011].
* ↑ «Els Saballuts tornen a fer història». VilaWeb, 04-09-2011. [Consulta: 14 setembre 2011].
* ↑ «Els Saballuts encaren la seva divuitena diada amb el repte de descarregar el dos de vuit amb folre». Ràdio Sabadell, 21-10-2011. Arxivat de l'original el 2014-10-06. [Consulta: 27 desembre 2011].
* ↑ «Caldes de Montbui. Diada de Festa Major». Webcasteller, 12-10-2011. Arxivat de l'original el 2011-11-21. [Consulta: 13 octubre 2011].
* ↑ David B. «http://www.isabadell.cat/2012/09/els-saballuts-inauguren-la-nova-seu-social». iSabadell.cat, 30-09-2012. [Consulta: 12 març 2013].
* ↑ «Els Saballuts descobriran aquest dissabte una placa commemorativa dels seus èxits a la plaça Sant Roc». Ràdio Sabadell, 06-05-2011. Arxivat de l'original el 2014-10-06. [Consulta: 29 maig 2012].
* ↑ «Xasqui Ten dona el tret de sortida d'una Festa Major de la Creu Alta on destaca el concert de Brams i el record a Manel Galícia». Ràdio Sabadell, 25-05-2012. Arxivat de l'original el 2014-10-06. [Consulta: 29 maig 2012].
* ↑ «Apadrinaments». castell.manies.cat. [Consulta: 1r novembre 2012].
* ↑ «Entitats d'Olot: Xerrics». Olot Cultura, núm. 37, 1-2013. Arxivat de l'original el 2014-10-06 [Consulta: 13 gener 2013]. Arxivat 2014-10-06 a Wayback Machine.
* ↑ «Els Castellers de Solsona padrins dels nous Castellers de Berga». Nació Digital, 08-07-2012. [Consulta: 13 gener 2013].
* ↑ «El bateig dels Castellers de Castellar veu un 4 de 8 dels Saballuts». Nació Digital, 27-04-2014. [Consulta: 19 juny 2014].

## Vegeu també

* Diada dels Saballuts
* Llista d'entitats de cultura popular de Sabadell

## Enllaços externs

* Castellers de Sabadell - Lloc web oficial
Colles castelleres actuals (llista) :
Colles de vuit :
Colles de set :
Colles de sis :
Notes: Que han carregat (en cursiva) o descarregat almenys un castell de la gamma. Les estructures de 3 i de 4 es consideren de gamma bàsica, i la resta, de gamma alta. :